Što se događa u Falluji? (1/5/03) - 2003-04-30
Dopisnica Glasa Amerike Laurie Kassman opisuje situaciju u Falluji, 50 kilometara od Bagdada, gdje su se američki vojnici, drugi put u 
Američka vojska istražuje dva incidenta u Falluji, u središnjem Iraku, u kojima su američki vojnici pucali na prosvjednike. Očevici tvrde da su u današnjem incidentu poginule dvije osobe dok ih je 14 ranjeno. Prekjučer je ubijeno 13 osoba, u sukobu prosvjednika i američkih vojnika. Današnji se incident dogodio nakon što su se irački građani okupili ispred zgrade u kojoj se nalazi zapovjedništvo američkih snaga, kako bi prosvjedovali zbog prekjučerašnjeg sukoba. Američki su vojnici otvorili vatru nakon što ih je gomila gađala kamenjem i cipelama. Američki časnici tvrde da su prosvjednici također otvorili vatru na vojnike. Mjesto Falluja, nekih 50 kilometara od Bagdada, poznato je kao snažno uporište pristaša Saddama Husseina. U Falluji je naša izvjestiteljica Laurie Kassman. : Kako je došlo do najnovijeg incidenta? : “Nalazim se u mjestu Fallujah i razgovarala sam s dopukovnikom Tobinom Greenom koji kaže da su nakon ponedjeljka održane demonstracije – manje demonstracije – ispred zgrade koja se nalazi pokraj policijske postaje i u kojoj su smještene američke postrojbe. Prosvjedi su u početku bili mirni, ali su vremenom postajali sve glasniji, te su sudionici počeli kamenjem i cipelama gađati američke vojnike – navodi dopukovnik Green. On dodaje da su okupljeni prosvjedovali zbog incidenta koji se dogodio u ponedjeljak, zahtjevajući istovremeno smanjenje broja američkih vojnika u gradu, jer njihovu nazočnost doživljavaju kao provokaciju. ... U jednom trenutku – nastavlja dopukovnik – manji konvoj od oko šest vojnih vozila prošao je ulicom iza demonstranata, odakle je, kako su rekli američki vojnici, na njih ispaljeno više metaka. U ovom trenutku nije potpuno jasno je li iz konvoja uzvraćeno vatrom.” : Gradonačelnik Falluje tvrdi da je najmanje dvoje ljudi poginulo, a 14 ranjeno. Direktor gradske bolnice kaže da bi broj poginulih mogao dostići četiri. Prethodni incident, koji se dogodio u ponedjeljak, odigrao se ispred škole koja se nalazi odmah uz džamiju. : “Gradonačelnik kaže da je od vojnika zatraženo da se povuku iz područja oko džamije, kako bi se muslimanskim vjernicima omogućilo da nesmetano obave svoju molitvu. Osim toga, nije prihvatljivo da se ljudi koji nisu muslimani nalaze toliko blizu džamije. Što se pucanja iz vatrenog oružja tiče – vojnici tvrde da je na njih pucano dok su se nalazili unutar zgrade, te su oni uzvratili vatrom. U tom je incidentu – kako kažu – ranjeno nekoliko vojnika. Prosvjedi su održani i sljedećeg dana, u vrijeme sahrane trinaest žrtava prvog incidenta. Američki su se vojnici nakon toga povukli iz škole i premjestili na drugu lokaciju. Dopukovnik Green kaže da je u stalnom kontaktu s gradonačelnikom i s plemenskim čelnicima, nastojeći povratiti mir i red u Falluju.” Američki dopukovnik, međutim upozorava da još uvijek postoje oni koji su lojalni Saddamu Husseinu, te se može očekivati da će oni ponovo provocirati američke vojnike. S američke strane u Falluji do sada nije bilo žrtava.